
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιλογή Διευθύνοντος Συμβούλου της Ανώνυμης 

Εταιρείας ΟΔΔΥ Α. Ε. 1 

Έγκριση χρησιμοποίησης υπαλλήλων της Γ.Γ. ΕΣΥΕ 
για την επεξεργασία των στοιχείων της έρευνας 
Κατανάλωσης Ενέργειας στις Υπηρεσίες, πέραν 
του κανονικού και του συνήθους υπερωριακού 
ωραρίου εργασίας των Δημοσίων Υπηρεσιών και 


καθορισμός αμοιβής τους. 2 

Καθορισμός αριθμού ημερών εκτός έδρας στο εσωτε¬ 
ρικό ή εξωτερικό για εκτέλεση υπηρεσίας υπαλλή¬ 
λων αρμοδιότητας Υπουργείου Εθνικής Παιδείας 

και Θρησκευμάτων. 3 

Έγκριση ανωτάτου ορίου ημερών εκτός έδρας των 
υπαλλήλων του Σώματος Επιθεώρησης Εργασίας 
(Σ.Ε.Π.Ε.). 4 


Τροποποίηση και συμπλήρωση της 2/63043/0022/ 
1.7.1999 (ΦΕΚ 1828/τ.Β7ΐ.10.1999) Κοινής Απόφα¬ 
σης Υπουργών Οικονομικών και Δημόσιας Τάξης . 5 

Καθορισμός κατ’ έτος και μήνα του αριθμού ημερών 
εκτός έδρας του αξιωματικού της Δ/νσης ΠΑΜ - 


ΠΣΕΑ. 6 

Καθορισμός αποζημίωσης μελών Επιτροπής για τη 
διενέργεια του διαγωνισμού και αξιολόγησης των 
αποτελεσμάτων για τη μελέτη και υλοποίηση του 
Λειτουργικού και Οργανωτικού Ανασχεδιασμού 

του Ταχ/κού Ταμιευτηρίου. 7 

Καθορισμός πρόσθετης μηνιαίας αποζημίωσης του 
Αναπληρωτή Γενικού Διευθυντή του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.). 8 


Τροποποίηση της απόφασης της 74ης/14.5.96 συνε- 
διάσεως του Δ.Σ. της Επιτροπής Κεφαλαιαγοράς 
για τον «καθορισμό δικαιωμάτων της Εταιρίας Απο- 
θετηρίων για τη φύλαξη των τίτλων των αξιών», 

όπως ισχύει. 9 

Καθορισμός δικαιωμάτων στο Κεντρικό Αποθετήριο 
Αξιών Α.Ε. στην περίπτωση καταχώρησης στο σύ¬ 
στημα Άϋλων Τίτλων νέων μετοχών λόγω αύξησης 
μετοχικού κεφαλαίου εισηγμένης εταιρίας στο 
ΧΑΑ. 10 


Τροποποίηση της Απόφασης της 25ης/4.8.1999 συνε¬ 
δρίασης του Δ. Σ. της ΕΤ.Ε.Σ.Ε. Π. 11 


ΑΠΟΦΑΣΕΙ Σ 

Αρίθ. 2/7485/0025 (1) 

Επιλογή Διευθύνοντος Συμβούλου της Ανώνυμης Εται¬ 
ρείας ΟΔΔΥ Α.Ε. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

Ι.-Του Νόμου 1558/1985 «Κυβέρνηση και Κυβερνητικά 
Όργανα» (Α7137). 

2. - Του Ν.2414/1996 «Εκσυγχρονισμός των υπηρεσιών 
Επιχειρήσεων και Οργανισμών και άλλες διατάξεις» 
(Α7135). 

3. -Του Π.Δ. 138/1993 «Περί Οργανισμού του Υπουργεί¬ 
ου Εθνικής Ο ικονομίας» (Α755). 

4. - Του Π.Δ. 1/1998 «Σύσταση Γενικής Διεύθυνσης Δη¬ 
μοσίων Επιχειρήσεων και Οργανισμών στα Υπουργεία 
Εθνικής Οικονομίας (Α' 13), όπως συμπληρώθηκε με το 
Π.Δ. 31/1998 (Α’37)». 

5. -Του Π.Δ. 413/1998 (ΦΕΚΑ'291) περί μετατροπής του 
Οργανισμού Διαχείρισης Δημοσίου Υλικού (ΟΔΔΥ),σε 
Ανώνυμη Εταιρεία και έγκριση του καταστατικού της. 

6. - Του Π.Δ.. 284/1998 «Οργανισμός Υπουργείου Οικο¬ 
νομικών (ΦΕΚ 128/Α/1998)». 

7. - Της υπ’ αρίθμ. 2/31481/0025/30.4.99 Κ.Υ.Α. προκή¬ 
ρυξης της θέσης του Δ/ντα Συμβούλου της ΟΔΔΥ Α.Ε. 
(ΦΕΚ 555/Β/6.5.1999). 

8. - Της από 5106/5.8.1999 Έκθεσης Αξιολόγησης της 
Εταιρείας Συμβούλων ΠΕΜΑΟΟ. 

9. - Τα άρθρα 3 της αριθμ. 1107147/1239/ 0006Α7 
4.10.1996 κοινής Απόφασης του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών», 
αποφασίζουμε: 

Επιλέγουμε τον Καραγιάννη Χρήστο ως Διευθύνοντα 
Σύμβουλο της Ανώνυμης Εταιρείας «Οργανισμός Διαχεί¬ 
ρισης Δημοσίου Υλικού» (ΟΔΔΥ Α.Ε.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-Φ- 

Αριθ. 2/66021/0022 (2) 

Έγκριση χρησιμοποίησης υπαλλήλων της Γ.Γ. ΕΣΥΕ για 
την επεξεργασία των στοιχείων της έρευνας Κατανά¬ 
λωσης Ενέργειας στις Υπηρεσίες, πέραν του κανονικού 
και του συνήθους υπερωριακού ωραρίου εργασίας των 
Δημοσίων Υπηρεσιών και καθορισμός αμοιβής τους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α - του Ν Δ 3627/56 «περί οργανώσεως της ΕΣΥΕ», του 
Π.Δ. 1143/80 «περί Οργανισμού της Γ.Γ ΕΣΥΕ και του 
Π.Δ. 532/91 «Οργανισμός Γ.Γ. ΕΣΥΕ», 
β.- του Ν. 1558/85 «Κυβέρνηση και Κυβερνητικά Όργα¬ 
να», και του Ν.2081/92, 

γ.- του άρθρου 9 (παρ. 4 και 6) του Ν. 2392/96 «Πρό¬ 
σβαση της Γ.Γ. ΕΣΥΕ σε διοικητικές πηγές κλπ.». 

δ.- του άρθρου 22 του Ν.2362/95 «περί Δημοσίου Λογι¬ 
στικού», 

ε.- του άρθρου 40 του Ν. 849/78 «περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής ανάπτυξης της Χώρας», όπως συμπληρώθηκε με το 
άρθρο 8 του Ν.2129/93 με θέμα «Αύξηση συντάξεων και 
άλλες διατάξεις», 

2. - Την 5460/Γ-99/14,4.99 κοινή υπουργική απόφαση με 
θέμα «Ανάθεση, έγκριση και προκήρυξη διενέργειας της 
έρευνας Κατανάλωσης Ενέργειας στις Υπηρεσίες», 

3. - Το 41040Ό/98-014 συμβόλαιο μεταξύ της Γ.Γ. ΕΣΥΕ 
και της ΕϋΠΟδΤΑΤ, 

4- Την 1107147/1239/0006Α/4.10.96 απόφαση του 
Υπουργού Οικονομικών με θέμα «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών», 

5 - Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους τριών εκατομμυρίων πε- 
ντακοσίωνχιλ. (3.500.000) δρχ. που θα βαρύνει τις πιστώ¬ 
σεις του τακτικού προϋπολογισμού της Γ.Γ. ΕΣΥΕ, ΚΑΕ 
5354 του ειδικού φορέα 13-610 για το οικονομικό έτος 
1999 

6. Η παραπάνω δαπάνη θα καλυφθεί εξ ολοκλήρου από 
εμβάσματα της Ε.Ε. τα οποία θα σταλούν σε λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ 
(ειδ.φορέας 13-610 και ΚΑΕ 5354). 

7. - Σχετική εισήγηση της Δ/νσης Βιομηχανίας και Εξω¬ 
τερικού Εμπορίου, αποφασίζουμε 

1.- Εγκρίνουμε τη χρησιμοποίηση είκοσι (20) υπαλλή¬ 
λων της Γ. Γ. ΕΣΥΕ οι οποίοι θα απασχοληθούν πέραν του 
κανονικού και του συνήθους υπερωριακού ωραρίου ερ¬ 


γασίας των Δημοσίων Υπηρεσιών με την επεξεργασία των 
στοιχείων της έρευνας Κατανάλωσης Ενέργειας στις 
Υπηρεσίες, κατά το έτος 1999. 

2. - Καθορίζουμε την αμοιβή των παραπάνω υπαλλήλων 
ως εξής: 

500 δρχ. για κάθε ορθά συμπληρωμένο ερωτηματολό¬ 
γιο (7.000 ερωτηματολόγια X 500 δρχ. /ερωτ/γιο = 
3.500.000 δρχ.) 

3. - Η παραπάνω δαπάνη που ανέρχεται στο ποσό των 
τριών εκατομμυρίων πεντακοσίων χιλ. (3.500.000) δραχ¬ 
μών θα βαρύνει τις πιστώσεις του τακτικού προϋπολογι¬ 
σμού εξόδων του ΥΠΕΘΟ (Γ.Γ.ΕΣΥΕ) οικον.έτους 1999. 
ΚΑΕ 5354, ειδικού φορέα 13-610. 

4. - Ο ορισμός των υπαλλήλων της Γ.Γ.ΕΣΥΕ γίνεται με 
απόφαση του Γ ενικού Γ ραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 
-♦- 

Αριθ. 2/70417/0022 (3) 

Καθορισμός αριθμού ημερών εκτός έδρας στο εσωτερι¬ 
κό ή εξωτερικό για εκτέλεση υπηρεσίας υπαλλήλων 

αρμοδιότητας Υπουργείου Εθνικής Παιδείας και Θρη¬ 
σκευμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1 Τις διατάξεις της παρ. 3 του άρθρου 2, της παρ. 1 του 
άρθρου 1, της παρ. 1 του άρθρου 3 και της παρ. 7 του άρ¬ 
θρου 32 του Ν. 2685/1999 «Κάλυψη δαπανών μετακινου- 
μένων υπαλλήλων εντός και εκτός Επικράτειας και άλλες 
διατάξεις» (ΦΕΚ 35 Α’). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α’) όπως 
αυτό προστέθηκε με το άρθρο 27 του Ν. 2081/1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεωντου Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις» (ΦΕΚ 154 
Α’) όπως αυτό συμπληρώθηκε και αντικαταστάθηκε με το 
άρθρο 1 του Μ. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (ΦΕΚ 38 Α’). 

3. Το γεγονός ότι, από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας δεν μπορεί να προσ- 
διορισθεί ακριβώς, αποφασίζουμε: 

Άρθρο 1 

Αριθμός ημερών μετακίνησης εκτός έδρας 

Ο αριθμός των επιτρεπομένων κατά μήνα ημερών μετα¬ 
κίνησης εκτός έδρας που δεν δύναται να υπερβαίνει συ¬ 
νολικά τις 120 ημέρες κατ’ έτος, των υπαλλήλων Υπουρ¬ 
γείου Εθνικής Παιδείας και Θρησκευμάτων και των 
Ν.Π.Δ.Δ. αρμοδιότητας αυτού για εκτέλεση υπηρεσίας 
στο εσωτερικό ή εξωτερικό και στον οποίο αριθμό δεν πε- 

ριλαμβάνονται οι ημέρες για συμμετοχή των υπαλλήλων 
σε συνέδρια, σεμινάρια, εκπαίδευση ή μετεκπαίδευση, 
καθορίζεται ως ακολούθως: 

1. Ο Γενικός Γραμματέας και οι Ειδικοί Γραμματείς του 
ΥΠΕΠΘ μέχρι 10 ημέρες το μήνα. 

2. Υπάλληλοι των Κατηγοριών ΠΕ, ΤΕ και ΔΕ που υπη¬ 
ρετούν στην Κ.Υ./ΥΠΕΠΘ μέχρι 8 ημέρες. 

3. Γενικοί Διευθυντές και Διευθυντές της Κ.Υ./ΥΠΕΠΘ 
μέχρι 10 ημέρες. 

4. Οδηγοί αυτοκινήτωντης Κ.Υ./ΥΠΕΠΘ μέχρι 10 ημέρες. 

5. Υπάλληλοι του κλάδου Επιμελητών της Κ.Υ./ΥΠΕΠΘ 
μέχρι 5 ημέρες. 

6. Υπάλληλοι των κατηγοριών ΠΕ, ΤΕ, ΔΕ αποκεντρω¬ 
μένων υπηρεσιών μέχρι 8 ημέρες. 

7. Οδηγοί αυτοκινήτων αποκεντρωμένων υπηρεσιών 
μέχρι 10 ημέρες. 

8. Υπάλληλοι του κλάδου Επιμελητών αποκεντρωμένων 
υπηρεσιών μέχρι 5 ημέρες. 

9. Ο πρόεδρος, οι αντιπρόεδροι και το κύριο και επικου¬ 
ρικό προσωπικό του Παιδαγωγικού Ινστιτούτου (Π. I.) μέ¬ 
χρι 10 ημέρες. 

10. Το κύριο προσωπικό του Ινστιτούτου Τεχνολογικής 
Εκπαίδευσης (Ι.Τ.Ε.) μέχρι 10 ημέρες. 

11. Εκπαιδευτικοί Πρωτοβάθμιας και Δευτεροβάθμιας 
Εκπαίδευσης όλων των κατηγοριών μέχρι 7 ημέρες. 

12. Σχολικοί σύμβουλοι Α/θμιας και Β/θμιας Εκπαίδευ¬ 
σης μέχρι 10 ημέρες. 

13. Προϊστάμενοι Διευθύνσεων και γραφείων Α/θμιας 
και Β/θμιας Εκπαίδευσης, Προϊστάμενοι γραφείων φυσι¬ 
κής αγωγής και ξένων και μειονοτικών σχολείων μέχρι 9 
ημέρες. 

14. Καθηγητές φυσικής αγωγής που μετακινούνται και 
για συμμετοχή σε διενέργεια αθλητικών εκδηλώσεων 
όλων των βαθμιδών της εκπαίδευσης μέχρι 8 ημέρες. 

15. Εκπαιδευτικοί Α/θμιας και Β/θμιας εκπαίδευσης που 
μετακινούνται και για να συνοδεύσουν μαθητές σε σχολι¬ 
κές εκδρομές μέχρι 8 ημέρες. 

16. Εκπαιδευτικοί και λοιποί υπάλληλοι μέλη και γραμ¬ 
ματείς κεντρικών επιτροπών εξετάσεων, καθώς και πρόε¬ 
δροι, μέλη, γραμματείς και βοηθοί γραμματείς των επι¬ 
τροπών και ομάδων των γενικών και ειδικών εξετάσεων, 
των εξετάσεων για τα ειδικά μαθήματα και του Εθνικού 
Απολυτηρίου και τις δοκιμασίες και γενικά του κάθε εί¬ 
δους ατομικών και συλλογικών οργάνων, που απασχο¬ 
λούνται στα πλαίσια του συστήματος προπαρασκευής, 
αξιολόγησης και επιλογής σπουδαστών στην τριτοβάθ¬ 
μια εκπαίδευση μέχρι 9 ημέρες. 

17. Εκπαιδευτικοί γενικά και λοιποί υπάλληλοι που 
παίρνουν μέρος σε ενημερωτικές συσκέψεις για θέματα 
εξετάσεων ή μετακινούνται για παροχή οδηγιών σε περι¬ 
φερειακές υπηρεσίες ή σε μέλη των κάθε είδους επιτρο¬ 
πών που συγκροτούνται στα πλαίσια της προετοιμασίας, 
διεξαγωγής, βαθμολόγησης και έκδοσης αποτελεσμά¬ 
των των γενικών ειδικών εξετάσεων και εξετάσεων Εθνι¬ 
κού Απολυτηρίου ή απασχολούνται για τη μεταφορά υλι¬ 
κού, εντύπων, γραπτών δοκιμίων, βαθμολογικών πινάκων, 
αποκομμάτων βαθμολογίας, συνοδεία γραπτών δοκιμίων 
κ.λπ. μέχρι 9 ημέρες. 

18. Εκπαιδευτικοί που απασχολούνται ως βαθμολογη¬ 
τές ή αναβαθμολογητές των γραπτών δοκιμίων των γενι¬ 
κών και ειδικών εξετάσεων, των εξετάσεων στα ειδικά μα¬ 
θήματα και των εξετάσεων Εθνικού Απολυτηρίου καθώς 


και .ως επιτηρητές ή εκφωνητές σ’ αυτές μέχρι 8 ημέρες. 

19. Εκπαιδευτικοί υπεύθυνοι σχολικού επαγγελματικού 
προσανατολισμού μέχρι 9 ημέρες. 

20. Εκπαιδευτικοί μέλη των κεντρικών υπηρεσιακών 
συμβουλίων μέχρι 9 ημέρες. 

21. Εκπαιδευτικοί υπεύθυνοι των ειδικών τμημάτων με 
την επωνυμία «ΠΛΗΡΟΦΟΡΙΚΗ ΚΑΙ ΝΕΕΣ ΤΕΧΝΟΛΟΓΙ¬ 
ΚΕΣ (ΠΛΗΝΕΤ)» που συγκροτείται με την αριθμ. 
Γ2/5049/27.9.1993 απόφαση Υπουργού ΥΠΕΠΘ όπως αυ¬ 
τή εκάστοτε ισχύει, μέχρι 10 ημέρες. 

22. Οι υπεύθυνοι των Εργαστηριακών Κέντρων Φυσικών 
Επιστημών (Ε.Κ.Φ.Ε.) που συγκροτούνται με την αριθμ. 
Γ2/5542/7.10.93 απόφαση Υπουργού ΥΠΕΠΘ μέχρι 9 
ημέρες. 

23. α) Υπάλληλοι γενικά μέλη της ΚΕΜΚΦ και υπάλληλοι 
που ορίζονται για τον έλεγχο λειτουργίας των μαθητικών 
κατασκηνώσεων μέχρι 8 ημέρες. 

β) Εκπαιδευτικοί και υπάλληλοι γενικά που ορίζονται 
διαχειριστές χρηματικού των μαθητικών κατασκηνώσεων 
μέχρι 8 ημέρες. 

24. Διοικητικοί υπάλληλοι των κατηγοριών ΠΕ, ΤΕ, ΔΕ, 
οδηγοί αυτοκινήτων, υπάλληλοι κλάδου Επιμελητών και 
ειδικό διοικητικό τεχνικό προσωπικό των ΑΕΙ μέχρι 8 ημέ¬ 
ρες. Ειδικά : α) για όλους τους διοικητικούς υπαλλήλους 
των Πανεπιστημίων Θράκης, Θεσσαλίας, Κρήτης, Αιγαί¬ 
ου, Ιωαννίνων και Θεσσαλονίκης μέχρι 9 ημέρες, β) για 
όλους τους τεχνικούς υπαλλήλους και οδηγούς αυτοκι¬ 
νήτων όλων των ανωτέρω Πανεπιστημίων μέχρι 10 ημέ¬ 
ρες. 

25. Υπάλληλοι των κλάδων ΠΕ Δασολόγων, ΤΕ Τεχνο¬ 
λόγων Δασοπονίας και ΔΕ Τεχνικών. - Οδηγών του Ταμεί¬ 
ου Διοικήσεως και Διαχειρίσεως Πανεπιστημιακών Δα¬ 
σών του Πανεπιστημίου θεσ/νίκης μέχρι 10 ημέρες και 
υπάλληλοι των κλάδων ΔΕ Επιστατών -Εργοδηγών, ΔΕ 
Φυτοκόμων και ΥΕ Φυλάκων - Δασοφυλάκων του ιδίου Τα¬ 
μείου μέχρι 9 ημέρες. 

26. Κάθε φύσης και βαθμίδας εκπαιδευτικό προσωπικό 
των ΑΕΙ μέχρι 8 ημέρες. Ειδικά το κάθε φύσης και βαθμί¬ 
δας εκπαιδευτικό προσωπικό των πανεπιστημίων Θρά¬ 
κης, Θεσσαλίας, Κρήτης, Αιγαίου, Ιωαννίνων και Θεσσα¬ 
λονίκης καθώς και ο προϊστάμενος και τρεις γεωπόνοι της 
Υπηρεσίας Αγροκτημάτων του Γεωπονικού Πανεπιστημί¬ 
ου Αθηνών μέχρι 10 ημέρες το μήνα. 

27. Πρόεδροι και μέλη διοικουσών επιτροπών ΑΕΙ μέχρι 
10 ημέρες το μήνα. 

28. Πρυτάνεις, Ανηπρυτάνεις, Κοσμήτορες και Πρόε¬ 
δροι Τμημάτων των ΑΕΙ μέχρι 10 ημέρες. 

29. Καθηγητές μέλη τριμελών επιτροπών κρίσης τίτλων 
σπουδών της αλλοδαπής (ΔΙΚΑΤΣΑ) μέχρι 10 ημέρες. 

30. Μέλη εξεταστικών επιτροπών του Ι.Κ.Υ. μέχρι 9 ημέ¬ 
ρες. 

31. Πρόεδρος, Αντιπρόεδρος και Διευθυντής Παραρτή¬ 
ματος ΤΕΙ μέχρι 10 ημέρες. 

32. Κάθε φύσης και βαθμίδας εκπαιδευτικό προσωπικό 
των ΤΕΙ, των σχολών εκπαίδευσης διδακτικού προσωπι¬ 
κού και της Ανώτερης Εκκλησιαστικής Εκπαίδευσης μέ¬ 
χρι 8 ημέρες. 

33. Υπάλληλοι των κατηγοριών ΠΕ, ΤΕ, ΔΕ και ειδικό τε¬ 
χνικό προσωπικό των ΤΕΙ, των σχολών εκπαίδευσης διδα¬ 
κτικού προσωπικού και της ανώτερης εκκλησιαστικής εκ¬ 
παίδευσης, οδηγοί αυτοκινήτων μέχρι 8 ημέρες και υπάλ¬ 
ληλοι του κλάδου Επιμελητών μέχρι 5 ημέρες. 




25148 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34. Πρόεδροι, Αντιπρόεδροι Νομικών Προσώπων αρμο¬ 
διότητας ΠΕΠΘ μέχρι 10 ημέρες. 

35. Υπάλληλοι των κατηγοριών Π Ε, ΤΕ ΔΕ του Οργανι¬ 
σμού Επαγγελματικής Εκπαίδευσης και Κατάρτισης (ΟΕ- 
ΕΚ) μέχρι 10 ημέρες και υπάλληλοι κλάδου Επιμελητών 
μέχρι 5 ημέρες. 

36. Οδηγοί αυτοκινήτων του ΟΕΕΚ μέχρι 10 ημέρες 

37. Οδηγοί αυτοκινήτων των Βιβλιοθηκών - Ν.Π.Δ.Δ. αρ¬ 
μοδιότητας ΥΠΕΠΘ μέχρι 10 ημέρες. 

38. Υπάλληλοι των κατηγοριών ΠΕ, ΤΕ, ΔΕ και οδηγοί 
αυτοκινήτων λοιπών Νομικών Προσώπων αρμοδιότητας 
ΥΠΕΠΘ μέχριδ ημέρες και υπάλληλοι κλάδου επιμελητών 
μέχρι 5 ημέρες. 

Άρθρο 2 

Όργανα έκδοσης εντολής μετακίνησης 

Αρμόδια όργανα για την έκδοση εντολής μετακίνησης 
εκτός έδρας ορίζονται τα εξής: 

1. Ο Γενικός Γραμματέας του Υπουργείου Εθνικής Παι¬ 
δείας και θρησκευμάτων για τους υπαλλήλους που υπη¬ 
ρετούν στην κεντρική υπηρεσία. 

2. Ο Νομάρχης ή άλλο εξουσιοδοτημένο όργανο που 
έχει εξουσιοδοτηθεί από αυτόν για όλους τους υπαλλή¬ 
λους που υπηρετούν στο νομό ανεξάρτητα από την ιδιό¬ 
τητα τους και τους σχολικούς συμβούλους που η κατά τό¬ 
πο αρμοδιότητα τους επεκτείνεται σε περισσότερους 
από έναν νομούς. 

3. Ο Πρόεδρος, ή ο νόμιμος αναπληρωτής του για όλο 
το προσωπικό του Παιδαγωγικού Ινστιτούτου. 

4.0 Πρόεδρος ή ο νόμιμος αναπληρωτής του για όλο το 
προσωπικό του Ινστιτούτου Τεχνολογικής Εκπαίδευσης. 

5. Ο Πρύτανης ή άλλο όργανο που έχει εξουσιοδοτηθεί 
από αυτόν για το προσωπικό των ΑΕΙ. 

6. Ο Πρόεδρος του ΤΕΙ ή άλλο όργανο που έχει εξου¬ 
σιοδοτηθεί από αυτόν για το προσωπικό των ΤΕΙ. 

7. Ο Διευθυντής του Παραρτήματος ΤΕΙ για το προσω¬ 
πικό του Παραρτήματος. 

8. Ο Πρόεδρος του Διοικητικού Συμβουλίου ή άλλο όρ¬ 
γανο που έχει εξουσιοδοτηθεί από αυτόν για το προσωπι¬ 
κό των νομικών προσώπων. 

9. Ο Γενικός Γραμματέας ή ο Ειδικός Γραμματέας του 
Υπουργείου Εθνικής Παιδείας και θρησκευμάτων, κατά 
περίπτωση, για τις περιπτώσεις μετακίνησης περιφερεια¬ 
κών υπαλλήλων από την περιφέρεια στην Αθήνα για εκτέ¬ 
λεση υπηρεσίας. 

Άρθρο 3 

1. Δεν επιτρέπεται ο ετήσιος συμψηφισμός των κατά μή¬ 
να ημερών μετακίνησης εκτός έδρας για εκτέλεση υπηρε¬ 
σίας. Εξαιρούνται οι περιπτώσεις των παραγράφων 1,2,3,4, 
7,9, 12, 16, 24β, 25, 27, 28, 31, 34, 36, 37 του άρθρου 1 της 
παρούσας απόφασης όπου επιτρέπεται ο ετήσιος συμψη¬ 
φισμός και μέχρι του ορίου των 20 ήμερων κατά μήνα. 

2. Οι ημέρες εκτός έδρας που πραγματοποιήθηκαν μέ¬ 
χρι 31.5.1999 θα συμψηφισθούν κατά περίπτωση, με τις 
ημέρες εκτός έδρας που καθορίζονται με την παρούσα 
απόφαση. 

Άρθρο 4 

Η ισχύς της απόφασης αυτής αρχίζει αναδρομικά από 
1.6.1999. 


Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 30 Αυγούστου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

-♦- 

Αριθ. 2/6324/0022 ( 4 ) 

Έγκριση ανωτάτου ορίου ημερών εκτός έδρας των υπαλ¬ 
λήλων του Σώματος Επιθεώρησης Εργασίας 
(Σ.Ε.Π.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Των άρθρων 23 και 29 του Ν. 1558/85 «Κυβέρνηση και 
Κυβερνητικά Όργανα». 

β) Του άρθρου 2του Ν. 2685/18.2.99 «Κάλυψη δαπανών 
μετακινουμένων υπαλλήλων εντός και εκτός επικράτειας 
και άλλες διατάξεις». 

γ) Του Π.Δ. 368/16.6.89 «Περί Οργανισμού του Υπουρ¬ 
γείου Εργασίας» όπως ισχύει σήμερα. 

δ) Του Π.Δ. 136 «Οργάνωση Υπηρεσιών Σώματος Επι¬ 
θεώρησης Εργασίας (ΣΕΠΕ)» (ΦΕΚ 134/Α/30.6.99). 

2. Τις ανάγκες μετακίνησης εκτός έδρας για εκτέλεση 
υπηρεσίας των υπαλλήλων του Σώματος Επιθεώρησης 
Εργασίας. 

3. Τις διατάξεις του άρθρου 27 του Ν. 2081/92 (154/Α) 
με το οποίο προστέθηκε το άρθρο 29Α στο Ν. 1558/85. 

4. Το γεγονός ότι για την κάλυψη της δαπάνης που προ- 
καλείται από την παρούσα απόφαση έχουν εγγραφεί στον 
ΚΑΕ 0711 του προϋπολογισμού του Υπουργείου Εργα¬ 
σίας και Κοινωνικών Ασφαλίσεων. 

Η συνολική ετήσια προκαλούμενη δαπάνη από την από¬ 
φαση αυτή ανέρχεται στο ύψος των 70.000.000 δρχ. πε¬ 
ρίπου. Για το οικ. έτος 1999 (1.7.99 μέχρι 31.12.99) στο 
ύψος των 25.000.000 δρχ. περίπου. 

5. Την υπ’ αρ. 1107147/1239/0006Α/96 κοινή απόφαση 
του Πρωθυπουργού και του Υπουργού Οικονομικών, για 
την ανάθεση αρμοδιοτήτων, αποφασίζουμε: 

Καθορίζουμε ότι από 1.6.1999 και εφεξής ο ανώτατος 
αριθμός ημερών εκτός έδρας των μονίμων δημοσίων 
υπαλλήλων του Σώματος Επιθεώρησης Εργασίας ανέρ¬ 
χεται κατά μήνα, κατηγορία και κλάδο ως εξής: 
α) Για τους κλάδους της κατηγορίας 
ΠΕ (Δ/κού, Μηχανικών, Θετικών Επιστημών, Ιατρών Ει¬ 
δικότητας κ.λπ.) 10 ημέρες. 

β) Τ.Ε. (Δ/κού Λογ/κού, Τεχνολογικών Εφαρμογών, 
Υγείας και Πρόνοιας) 10 ημέρες, 
γ) Δ.Ε. (Δ/κού- Λογ/κου Τεχνικών) 10 ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤΙΑΔΗΣ ΠΑΠΑΪΩΑΝΝΟΥ 

Αριθ. 2/71612/0022 (5) 

Τροποποίηση και συμπλήρωση της 2/63043/0022/ 
1.7.1999 (ΦΕΚ 1828/Τ.Β71.10.1999) Κοινής Απόφασης 
Υπουργών Οικονομικών και Δημόσιας Τάξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

Τις διατάξεις: 

α. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως συμπληρώθηκε με το άρθρο 
27 του Ν. 2081/92 και τροποποιήθηκε με το άρθρο 1, παρ. 
2ατου Ν. 2469/87. 

β. Του άρθρου 18 του Ν. 2470/97 (Α'40) «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αντικαταστάθηκε με το 
άρθρο 15του Ν. 2592/98 (Α'57). 

γ. Τις διατάξεις του Π. Δ/τος 410/88 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α., και των λοιπών Ν.Π.Δ.Δ.». 

δ. Την υπ’ αριθ. 2026439/3480/0022/30.5.97 (Β' 462) 
Κοινή Υπουργική Απόφαση. 

ε. Του Ν. 2612/1998 (Φ.Ε.Κ. 112τ. Α725.5.1998) «Ανάθε¬ 
ση της δασοπυρόσβεσης στο Πυροσβεστικό Σώμα και άλ¬ 
λες διατάξεις». 

στ. Το άρθρο 22 παρ. 3 του Ν. 2362/1995. 
ζ. Την αριθμ. 33 της 30.5.1997 ΠΥΣ «Τροποποίηση και 
αναμόρφωση της αριθμ. 88/2.8.95 ΠΥΣ και προσαρμογή 
της στις διατάξεις του Ν. 2470/97 (ΦΕΚ 109/Α/30.5.97). 

η. Τις διατάξεις του άρθρου 40 του Ν. 849/78 «Περί πα¬ 
ροχής κινήτρων κ.λπ.». 

θ. Το άρθρο 23του Π.Δ. 210/1992 (Φ.Ε.Κ. 99τ.ΑΊ6.6.92) 
«Κωδικοποίηση διατάξεων Π.Δ. του Κανονισμού Εσωτερι¬ 
κής Υπηρεσίας Πυρ/κού Σώματος». 

ι. Την υπ’ αριθ. 1107147/1239/0006 Α' από 4.10.1996 
(Φ.Ε.Κ. 992τ. Β'7.10.1996) Απόφαση Πρωθυπουργού και 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

ια. Την υπ’ αριθ. 2/13071/0022/18.5.99 Εγκύκλιο Υπουρ¬ 
γείου Οικονομικών, αποφασίζουμε: 

Τροποποιούμε και συμπληρώνουμε την παρ. 5 της υπ’ 
αριθ. 2/63043/0022/1.7.99 (Φ.Ε.Κ. 1828/τ.Β71.10.1999) 
Κοινής Υπουργικής Απόφασης ως ακολούθως: 

- μέχρι 112 ώρες, συνολικά ο καθένας νυχτερινή εργα¬ 
σία για τις εργάσιμες ημέρες καθώς και για ημερήσια κα¬ 
τά τις Κυριακές και εξαιρέσιμες ημέρες. 

- μέχρι 56 ώρες, συνολικά ο καθένας, προς συμπλήρω¬ 
ση του υποχρεωτικού ωραρίου των 37,5 ωρών την εβδο¬ 
μάδα. Ο συνολικός αριθμός για κάθε έναν από τους απα¬ 
σχολούμενους είναι 168 ώρες, ενώ για το σύνολο αυτών 
είναι 672.000 ώρες. 

Η δαπάνη που θα προκληθεί για την αποζημίωση νυχτερι¬ 
νής εργασίας, Κυριακών και εξαιρέσιμων ανέρχεται στο πο¬ 
σό των 324.800.000 δρχ. θα βαρύνουντις πιστώσεις του προ- 
ύπολογισμού του Υπουργείου Δημόσιας Τάξης/Αρχηγείο 
Πυροσβεστικού Σώματος υπό Κ.Α.Ε. 0521, 0522 και 0356, 
υπό Ειδικό Φορέα (Ε.Φ.) 43-120, οικονομικού έτους 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 15 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 


Αριθ. 2/64060/0022 (6) 

Καθορισμός κατ’ έτος και μήνα του αριθμού ημερών 
εκτός έδρας του αξιωματικού της Δ/νσης Π ΑΜ - ΠΣΕΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α'). 

β) Του άρθρ. 2 του Ν. 2685/99 «Κάλυψη δαπανών μετα- 
κινουμένων υπαλλήλων εντός και εκτός Επικράτειας...» 
(ΦΕΚ 35/Α). 

γ) Του Π.Δ. 359/86 «Οργανισμός Υπουργείου Αιγαίου 
(ΦΕΚ 158/Α'). 

δ) Του Π.Δ. 1/86 «Αρμοδιότητες Υπουργείου Αιγαίου» 
(ΦΕΚ1/Α) 

ε)Του Π.Δ. 195/86 «Οργάνωση και λειτουργία Δ/νσης 
ΠΣΕΑΥπ. Αιγαίου» (ΦΕΚ78/Α'). 

στ) Το γεγονός ότι από την παρούσα απόφαση θα προ¬ 
κληθεί δαπάνη σε βάρος των πιστώσεων των ΚΑΕ 0721 
και 0723 του Υπ.Αιγαίου (Φορέας 27-100) περίπου 
3.000.000 δρχ. 

Για το σκοπό αυτό υπάρχει εγγεγραμμένη πίστωση 
στον ΚΑΕ 0721 ποσού τριών εκατομμυρίων (3.000.000) 
δρχ. και στον ΚΑΕ 0723 ποσού ενός εκατομμυρίου 
(1.000.000) δρχ. 

2. Την αριθ. πρωτ. 2/38661/0022/18.6.1999 απόφαση 
μας σχετικά με τον καθορισμό κατ’ έτος και μήνα του 
αριθμού ημερών εκτός έδρας στο εσωτερικό του Γ ενικού 
Γραμματέα και των υπαλλήλων του Υπουργείου Αιγαίου 
για εκτέλεση υπηρεσίας. 

3. Την ανάγκη καθορισμού των ημερών μετακίνησης του 
αξιωματικού της Δ/νσης ΠΑΜ-ΠΣΕΑ Υπ.Αιγαίου. 

4. Την αριθμ. 1107147/1239/0006Α/4.10.96 κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεσης αρμοδιοτήτων στους Υφυπουργούς Οι¬ 
κονομικών», αποφασίζουμε: 

Καθορίζουμε τον κατ’ έτος και μήνα αριθμό ημερών κί¬ 
νησης εκτός έδρας για εκτέλεση υπηρεσίας του αξιωμα¬ 
τικού της Διεύθυνσης Π ΑΜ-ΠΣΕΑ καθώς και την παραμο¬ 
νή του εκτός έδρας με δικαίωμα αποζημίωσης ως εξής: 

Αριθμός ημερών κίνησης κατ’ έτος εκατόν είκοσι (120) 
ημέρες που κατανέμονται ως ακολούθως: Ιανουάριος, 
Φεβρουάριος, Οκτώβριος και Νοέμβριος σε έξι (6) ημέ¬ 
ρες και τους λοιπούς μήνες μέχρι δώδεκα (12) ημέρες. 

Η απόφαση αυτή να δημοσιευθεί στην εφημερίδα της 
Κυβερνήσεως 

Αθήνα, 3 Σεπτεμβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΙΓΑΙΟΥ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΣΤΑΥΡΟΣ ΜΠΕΝΟΣ 
- 4 - 

Αριθ. 2/68920/0022 (7) 

Καθορισμός αποζημίωσης μελών Επιτροπής για τη διενέρ¬ 
γεια του διαγωνισμού και αξιολόγησης των αποτελεσμά¬ 
των για την μελέτη και υλοποίηση του Λειτουργικού και 
Οργανωτικού Ανασχεδιασμού του Ταχ/κού Ταμιευτηρίου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 2366/95 

«Ρύθμιση θεμάτων Οργανισμών και Υπηρεσιών του 
Υπουργείου Μεταφορών και Επικοινωνιών και άλλες δια¬ 
τάξεις». 

2. Τις διατάξεις του άρθρου 6 του Ν. 2286/95 «Προμή¬ 
θειες του Δημ.Τομέα και ρυθμίσεις συναφών θεμάτων», 
καθώς και τις διατάξεις του Π. Δ/τος 394/96 «Κανονισμός 
Προμηθειών του Δημοσίου». 

3. Τις διατάξεις του άρθρου 19 του Ν. 2470/97 «Ανα¬ 
μόρφωση μισθολογίου Προσωπικού Δημ. Διοίκησης». 

4. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93. 

5. Την με αριθμό 2317/8.7.99 απόφαση του Διοικητικού 
Συμβουλίου του Ταχ.Ταμιευτηρίου όπως συμπληρώθηκε 
με την 2325/9.9.99 όμοια με την οποία εγκρίθηκε από τον 
εποπτεύοντα το Ταχ. Ταμιευτήριο Υπουργό, η συγκρότη¬ 
ση Επιτροπής με έργο τη διενέργεια διαγωνισμού και την 
αξιολόγηση των προσφορών για την επιλογή συμβούλου, 
ο οποίος θα αναλάβει τη μελέτη και υλοποίηση του Λει¬ 
τουργικού και Οργανωτικού ανασχεδιασμού του Ταχ. Τα¬ 
μιευτηρίου. 

6. Την με αριθμό 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών για την ανάθεση αρμοδιοτήτων στους Υφυπουρ¬ 
γούς Οικονομικών. 

7. Το γεγονός ότι η Επιτροπή προβλέπεται να ολοκλη¬ 
ρώσει το έργο της σε 20 συνεδριάσεις, μέχρι το τέλος Σε¬ 
πτεμβρίου 1999 και η απασχόληση της θα είναι εκτός 
ωρών της Υπηρεσίας. 

8. Το γεγονός ότι από την απόφαση αυτή προκαλείται 
δαπάνη ύψους 2.300.000 δρχ. περίπου για το τρέχον οι¬ 
κονομικό έτος. Η παραπάνω δαπάνη θα καλυφθεί από τις 
πιστώσεις που έχουν προβλεφθεί στον κωδικό αριθμό 
ΚΑΕ 0264 του Προϋπολογισμού του Ταχ. Ταμιευτηρίου 
1999 που είναι πλεονασματικός και ανεξάρτητος από τον 
Κρατικό, αποφασίζουμε: 

Α. Καθορίζουμε: 

α) το χρόνο λειτουργίας της ανωτέρω επιτροπής σε (2) 
μήνες από 2 Αυγούστου έως 30 Σεπτεμβρίου 1999 και το 
αριθμό συνεδριάσεων σε είκοσι 
β) Τη μηνιαία αποζημίωση, του Προέδρου και των με¬ 
λών της τακτικών και αναπληρωματικών (εφόσον αυτά 
απασχολούνται με το συγκεκριμένο έργο) ως ακολού¬ 
θως: 

1. Για τον Πρόεδρο σε 100.000 δραχμές 

2. Για τα τακτικά μέλη σε 95.000 για το καθένα 

3. Για τα αναπληρωματικά μέλη και εφόσον απασχο¬ 
λούνται με το συγκεκριμένο έργο σε 85.000 δρχ. το καθέ¬ 
να. 

4. Για τους Γραμματείς σε 60.000 δραχμές για τον κα¬ 
θένα. 

Β. Η Επιτροπή θα απασχολείται εκτός ωραρίου εργα¬ 
σίας και θα πρέπει να παραδώσειτο πόρισμα της μέχρι το 
τέλος Σεπτεμβρίου 1999 και εντός είκοσι συνεδριάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΑΝΑΣΤ. ΜΑΝΤΕΛΗΣ 


Αριθ. 2/64844/0022 ( 8 ) 

Καθορισμός πρόσθετης μηνιαίας αποζημίωσης του Ανα¬ 
πληρωτή Γενικού Διευθυντή του Οργανισμού Διαχεί¬ 
ρισης Δημόσιου Χρέους (Ο.Δ.ΔΗ.Χ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Ν.2628/98 (ΦΕΚ 151 
Α'), όπως τροποποιήθηκε με το άρθρο 25 του Ν. 2703/99 
(ΦΕΚ 72Α') και της παρ. 4 του άρθρου 8 του Ν. 2628/98. 

2. Την αριθμ. 2/44269/0004/16.6.99 απόφαση του Υφυ¬ 
πουργού Οικονομικών «Απόσπαση υπαλλήλου της Τρά¬ 
πεζας της Ελλάδος στον Οργανισμό Διαχείρισης Δημόσι¬ 
ου Χρέους (Ο.Δ.ΔΗ.Χ.)». 

3. Τα αριθμ. 163/ 6.9.99 και 207/28.9.99 έγγραφα του 
Ο.Δ.ΔΗ.Χ., τα από 14.9.99 και 4.10.99 όμοια του Αναπλη¬ 
ρωτή Γενικού Διευθυντή του ίδιου Οργανισμού και το 
αριθμ. 4196/30.7.99 έγγραφο της Τράπεζας της Ελλά¬ 
δος. 

4. Τις διατάξεις του άρθρου 40 του Ν.849/78 (ΦΕΚ 232 
Α'). 

5. Την αριθμ. 1107147/1239/0006Α/4.10.1996 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

6. Το γεγονός ότι ο Αναπληρωτής Γενικός Διευθυντής 
του Ο.Δ.ΔΗ.Χ. Σπυρίδων Παπανικολάου, κατά το χρονικό 
διάστημα που θα προσφέρει τις υπηρεσίες του στον Ορ¬ 
γανισμό, θα εξακολουθήσει να είναι ασφαλισμένος στα 
Ασφαλιστικά Ταμεία του φορέα από τον οποίο προέρχε¬ 
ται και θα μισθοδοτείται από την Τράπεζα της Ελλάδος, 
αλλά η μισθοδοσία του και οι πάσης φύσεως εργοδοτικές 
ασφαλιστικές εισφορές θα βαρύνουν τον Ο.Δ.ΔΗ.Χ. 

7. Το γεγονός ότι από την απόφαση αυτή προκαλείται 
δαπάνη ύψους 24.480.000 δρχ. ετησίως, σε βάρος του 
προϋπολογισμού του Ο.Δ.ΔΗ.Χ., αποφασίζουμε: 

Καθορίζουμε την πρόσθετη μηνιαία αποζημίωση του 
Αναπληρωτή Γενικού Διευθυντή του Ο.Δ.ΔΗ.Χ. Σπυρίδω¬ 
να Παπανικολάου στο ποσό των δύο εκατομμυρίων σα¬ 
ράντα χιλιάδων (2.040.000) δρχ., από 1.7.1999, ημερομη¬ 
νία τοποθέτησης του στη θέση αυτή . 

Επί της αμοιβής αυτής διενεργείται παρακράτηση φό¬ 
ρου εισοδήματος. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Οκτωβρίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. Ε.Κ, 11212/20.10.99 (9) 

Τροποποίηση της απόφασης της 74ης/14.5.96 συνεδιά- 

σεως του Δ.Σ. της Επιτροπής Κεφαλαιαγοράς για τον 

«καθορισμό δικαιωμάτων της Εταιρίας Αποθετηρίων 

για τη φύλαξη των τίτλων των αξιών», όπως ισχύει. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 12Α/172/12.10.1999) 

Αφού έλαβε υπόψη: 

1. Τις διατάξεις του έκτου και του όγδοου εδαφίου της 
παραγ. 12 του άρθρου 33, τις παραγ. 14,15 και 16 του άρ¬ 
θρου 33α και την παραγ. 2 του άρθρου 37 το υ ν. 1806/1988 

(ΦΕΚ 207 Α) για την «Τροποποίηση της Νομοθεσίας για τα 
Χρηματιστήρια και άλλες Διατάξεις» όπως ισχύει. 

2. Την απόφαση της 74ης/14.5.96 συνεδριάσεως του 
Δ.Σ.της Επιτροπής Κεφαλαιαγοράς για τον «καθορισμό 
δικαιωμάτων της Εταιρίας Αποθετηρίων για τη φύλαξη 
των τίτλων των αξιών» όπως τροποποιήθηκε με τις απο¬ 
φάσεις 119/11.11.1997/θέμα 2 και 143/20.10.1998/θέμα 8 
του Δ.Σ. της Επιτροπής Κεφαλαιαγοράς. 

3. Το απόσπασμα πρακτικού της της υπ’ αριθ. 
159/20.7.1999 συνεδριάσεως του Δ.Σ του Κεντρικού Απο- 
θετηρίου Αξιών Α.Ε. και την από 26.7.99 σχετική επιστολή 
του Προέδρου του Κ,Α.Α. 

4. Το απόσπασμα πρακτικού της από 23.9.99 συνεδριά- 
σεως του Δ.Σ του ΧΑΑ. 

5. Το άρθρο 29 Α του ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, 

ΑΠΟΦΑΣΙΖΕΙ ΟΜΟΦΩΝΑ 

Τροποποιεί την παραγ. 1 της απόφασης 74/14.5.96/θέ¬ 
μα 2 του Δ.Σ, της Επιτροπής Κεφαλαιαγοράς για τον «κα¬ 
θορισμό δικαιωμάτων της Εταιρίας Αποθετηρίων για τη 
φύλαξη των τίτλων των αξιών» ως εξής: 

«Μειώνονται τα μεταβιβαστικά δικαιώματα επί χρηματι¬ 
στηριακών συναλλαγών συναπτόμενων επί ονομαστικών 
μετοχών ή αποθετηρίων εγγράφων ονομαστικών μετο¬ 
χών από 0,08% σε 0,06% επί της αξίας της χρηματιστη¬ 
ριακής συναλλαγής. Από τα δικαιώματα αυτά, το ύψος 
του ποσοστού που θα εισπράττει το Κεντρικό Αποθετήριο 
Αξιών Α.Ε. θα ανέρχεται σε 0,025%. Το ύψος του ποσο¬ 
στού διακαιωμάτων του Μέλους του ΧΑΑ που μεσολάβη¬ 
σε για την κατάριση της συναλλαγής θα ανέρχεται σε 
0,035%, από το οποίο το 0,01% θα αποδίδεται στο Επι¬ 
κουρικό Κεφάλαιο Εκκαθάρισης X. Α. Α.». 

Η παρούσα απόφαση ισχύει από την 1η Νοεμβρίου 
1999. 

Από τις διατάξεις της παρούσας δεν προκαλείται δαπά¬ 
νη εις βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-♦- 

Αριθ. 11213/20.10.1999 (10) 

Καθορισμός δικαιωμάτων στο Κεντρικό Αποθετήριο 
Αξιών Α.Ε. στην περίπτωση καταχώρησης στο σύστη¬ 
μα Άϋλων Τίτλων νέων μετοχών λόγω αύξησης μετοχι¬ 
κού κεφαλαίου εισηγμένης εταιρίας στο ΧΑΑ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 12Β/172/12.10.1999) 

Αφού έλαβε υπόψη: 

1. Τις διατάξεις των παρ.14 και 15 του άρθρου 33α. του 
ν. 1806/1988 (ΦΕΚ 207) «τροποποίηση της νομοθεσίας 
για τα χρηματιστήρια και άλλες διατάξεις» όπως ισχύει. 

2. Το απόσπασμα του πρακτικού της 23.9.1999 συνε¬ 
δρίασης του ΔΣ του ΧΑΑ. 

3. Το απόσπασμα πρακτικού της της υπ’ αριθ. 
159/20.7.1999 συνεδριάσεως του Δ.Σ. του Κεντρικού 
Αποθετηρίου Αξιών Α.Ε. και την από 26.7.99 σχετική επι¬ 
στολή του Προέδρου του Κ. Α. Α. 


4. Το άρθρο 29Ατου ν. 1558/85 «Κυβέρνηση και Κυβερ¬ 
νητικά Όργανα» όπως ισχύει. 

ΑΠΟΦΑΣΙΖΕΙ ΟΜΟΦΩΝΑ 

Καθορίζει τα δικαιώματα του Κεντρικού Αποθετηρίου 
Αξιών ΑΕ στην περίπτωση καταχώρησης στο Σύστημα Αυ¬ 
λών Τίτλων νέων μετοχών λόγω αύξησης μετοχικού κε¬ 
φαλαίου μιας εισηγμένης στο ΧΑΑ εταιρίας ως εξής: 

α. Ποσοστό 0,30% επί της αξίας όπως προσδιορίζεται 
παρακάτω έως δρχ. 1.000.000.000. 

β. Ποσοστό 0,20% για την από δρχ. 1.000.000.000 - 
3.000.000.000 αξία. 

γ. Ποσοστό 0,10% για την από δρχ. 3.000.000.000 - 
5.000.000,000 αξία. 

δ. Ποσοστό 0,05% για την πάνω από δρχ. 5.000.000.000 
αξία. 

Ως συνολική αξία επί της οποίας υπολογίζεται η παρα¬ 
πάνω κλιμάκωση για τις περιπτώσεις αύξησης μετοχικού 
κεφαλαίου λαμβάνεται υπόψη το γινόμενο της τιμής διά¬ 
θεσης επί τον αριθμό των μετοχών και στην περίπτωση 
που γίνεται με δωρεάν μετοχές το γινόμενο της ονομα¬ 
στικής αξίας κάθε μετοχής επί τον αριθμό των μετοχών. 

Ως συνολική αξία επί της οποίας υπολογίζεται η παρα¬ 
πάνω κλιμάκωση για τις εισερχόμενες στο ΧΑΑ εταιρίες 
λαμβάνεται υπόψη για μεν το τμήμα των μετοχών που 
ανήκουν στους παλαιούς μετόχους το γινόμενο της ονο¬ 
μαστικής αξίας των μετοχών επί τον αριθμό των μετοχών, 
για δε το προερχόμενο από την αύξηση τμήμα μετοχών το 
γινόμενο της τιμής διάθεσης κάθε μετοχής επί τον αριθμό 
των μετοχών. 

Το ελάχιστο καταβαλλόμενο ποσό ορίζεται σε 
1.000.000 δρχ. ενώ το μέγιστο σε 60.000.000 δρχ. 

Η παρούσα απόφαση ισχύει από την 1η Νοεμβρίου 
1999. 

Από τις διατάξεις της παρούσας δεν προκαλείται δαπά¬ 
νη εις βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-Φ- 

( 11 ) 

Τροποποίηση της Απόφασης της 25ης/4.8.1999 συνε¬ 
δρίασης του Δ.Σ. της ΕΤ.Ε.Σ.Ε.Π. 

ΤΟ Δ.Σ. ΤΗΣ ΕΤΑΙΡΙΑΣ ΕΚΚΑΘΑΡΙΣΗΣ 
ΣΥΝΑΛΛΑΓΩΝ ΕΠΙ ΠΑΡΑΓΩΓΩΝ Α.Ε. 

(Συνεδρίαση 29η/5.10.1999, θέμα 6) 

Αφού έλαβε υπόψη της τις διατάξεις: 

1. Του άρθρου 31 παρ. 4 στοιχ. (ια) του Ν. 2533/1997 
(ΦΕΚ Α 228). 

2. Του άρθρου 31 παρ. 6τουΝ. 2533/1997 (ΦΕΚ Α' 228). 

3. Του άρθρου 29ατου Ν. 1558/1985 (ΦΕΚ Α137), όπως 
προστέθηκε με το άρθρο 27 του Ν. 2081/1992 (ΦΕΚ Α 
152). 

ΑΠΟΦΑΣΙΖΕΙ ΟΜΟΦΩΝΑ 
Άρθρο 1 

Η παράγραφος 2 του άρθρου 26 της υπ’ αριθμ. 
25/4.8.1999 Απόφασης της ΕΤ.Ε.Σ.Ε.Π. (ΦΕΚ Β' 1630) 
αντικαθίσταται ως εξής: 

«2. Η ελάχιστη αξία περιθωρίου ασφάλισης που υπο- 


25152 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χρεουται εκάστοτε κάθε συναλλασσόμενος να διαθέτει 
υπέρ της ΕΤ.Ε.Σ.Ε.Π. ισούται τουλάχιστον προς 
20.000.000 δρχ. Το περιθώριο ασφάλισης της παρ. 1 του- 
παρόντος άρθρου συνυπολογίζεται προς την αξία αυτή». 

Άρθρο 2 

Οι διατάξεις της παρούσας αποφάσεις ισχύουν από τη 
δημοσίευσή τους στην Εφημερίδα της Κυβερνήσεως. 


Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Ποϋπολογισμού. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος του Δ.Σ. 

ΠΑΝΑΓΙΩΤΗΣ ΑΛΕΞΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


